เรื่องร้องเรียน: จุดนี้มีการเผา ควันสีขาวมีกลิ่นควันลอยมาทุกเย็น ถึงช่วงหัวค่ำค่ะ เผาต่อเนื่องมา 2 อาทิตย์ ขึ้นไป // กลิ่นเผาทำให้เสียสุขภาพมากๆเลยค่ะ / รบกวนช่วยตรวจสอบนิดนึงนะคะ เผากลิ่นเหม็นแบบนี้กระจายไปทั่ว แต่ก็ยังเผาทุกวัน ..
การดำเนินการของเจ้าหน้าที่: เจ้าหน้าที่สายตรวจแขวงบางยี่ขัน ฝ่ายสิ่งแวดล้อมและสุขาภิบาล สำนักงานเขตบางพลัด ได้ตรวจสอบข้อเท็จจริงแล้ว เมื่อวันที่ 20 ธันวาคม 2565 เวลา 14.30 น. ขณะตรวจสอบบริเวณพื้นที่โล่งในวัดบวรมงคล ซอยจรัญสนิทวงศ์ 46 แขวงบางยี่ขัน เขตบางพลัด กรุงเทพมหานคร พบว่า มีการเผาจริงตามแจ้ง ซึ่งเป็นการเผาตอไม้ขนาดใหญ่ที่โค่นล้มลงมา และมีการเผาเศษใบไม้กิ่งไม้ จริงตามแจ้ง จากการสอบถามพระคุณเจ้าที่อยู่ในวัดบวรมงคล แจ้งว่า เมื่อช่วงสัปดาห์ที่ผ่านมา พระลูกวัดมีการกวาดทำความสะอาดลานวัด โดยกวาดเศษใบไม้กิ่งไม้และขยะ ไปรวมกัน จึงกำจัดขยะด้วยการเผา และได้เผาตอไม้ขนาดใหญ่ที่โค่นล้มลงมา ทั้งนี้ เจ้าหน้าที่จึงได้ขอความร่วมมือและกำชับด้วยวาจาว่า ให้ปฏิบัติตามประกาศกรุงเทพมหานคร เรื่อง กำหนดพื้นที่ควบคุมเหตุรำคาญ โดยห้ามเผาในที่โล่งในพื้นที่ควบคุมเหตุรำคาญ โดยพระคุณเจ้ารับทราบ และจะนำเรียนเจ้าอาวาสวัดบวรมงคลเพื่อให้นำเรื่องเข้าที่ประชุมสงฆ์ เพื่อแจ้งให้พระลูกวัดทราบและปฏิบัติตามอย่างเคร่งครัดต่อไป ทั้งนี้ หากพบว่ามีการเผาใรพื้นที่อื่นใดอีกครั้ง สามารถโทรแจ้งเบาะเเสได้ที่เบอร์โทรศัพท์ 0 2434 6366 ฝ่ายเทศกิจ สำนักงานเขตบางพลัด
ความเห็นของผู้แจ้ง: ขอบพระคุณมากๆเลยค่ะ 🙏😊 ทาง TraffyFondue และเจ้าหน้าที่ๆมีส่วนเกี่ยวข้อง ให้ความร่วมมือรับฟังปัญหา ของประชาชนจริงๆ ไม่ปล่อยผ่าน(แอบคิดว่าแค่ให้มาทิ้งข้อความไว้เฉยๆ ตอนแรกคิดว่า คงไม่มีอะไรเปลี่ยนแปลงเพราะยังได้กลิ่นอยู่ในช่วงเย็นและหัวค่ำ) แต่พอเห็นทางเจ้าหน้าที่ประสานงานและทำงานกันจริงๆ...ประชาชนอย่างเรา รู้สึกมีความหวัง และรู้สึกประทับใจมากๆเลยค่ะ...ขอบคุณพี่ๆทีมงานทุกคน อีกครั้งนะคะ ที่เสียสละเวลาให้ความสำคัญในเรื่องนี้ค่ะ🤟😊
พื้นที่: แขวงบางยี่ขัน เขตบางพลัด กรุงเทพมหานคร